Netop nu er 22 unavngive danske lokaliteter ved at blive udpeget som muligt hjemsted for radioaktivt affald. Senere skal de koges ned til fem mulige depoter, der fremover skal deponere 5.000 kubikmeter radioaktivt affald fra Risø. Kravene til de fremtidige depoter er, at de skal kunne huse atomaffaldet i mindst 300 år og i en dybde på op til 30 meter - og de kriterier lever militærbunkeren i Rebild Bakker sandsynligvis op til. Men det skal ikke være Rebild Kommune, der trækker det korteste strå bare på grund af geografien mener folketingsmedlem Flemming Møller Mortensen. Han siger til TV2/NORD: - Vi skal finde det helt rigtige sted i Danmark. Det skal ikke ligge i Rebild Bakker fordi det ligger længst væk fra København. Hvis det rigtige sted ligger i Grib Skov, skal det ligge der. 1. maj vil rapporten være klar til Sundhedsministeren.

Referat:
En atom-losseplads kan være på vej til Nordjylland - nærmere bestemt den gamle regeringsbunker ved Rebild Bakker.